

Αρκαλοχώρι, 25/ 04/2025

**ΑΝΑΚΟΙΝΩΣΗ**

**Πρόσκληση για διάθεση θέσεων Μαθητείας στο Μεταλυκειακό Έτος – Τάξη Μαθητείας αποφοίτων ΕΠΑ.Λ. από τον Δήμο Μινώα Πεδιάδας**

Η επαγγελματική εκπαίδευση και κατάρτιση αποτελεί έναν σημαντικό πυλώνα για την ανάπτυξη των επαγγελματικών δεξιοτήτων και τη διευκόλυνση της ενσωμάτωσης των αποφοίτων στην αγορά εργασίας. Με το Μεταλυκειακό Έτος – Τάξη Μαθητείας αποφοίτων ΕΠΑ.Λ., το Υπουργείο Παιδείας, Θρησκευμάτων και Αθλητισμού υποστηρίζει την αναβάθμιση των προσόντων των αποφοίτων, προσφέροντας μια μαθησιακή διαδρομή που ενισχύει τις υπάρχουσες γνώσεις και δεξιότητες τους και συμβάλλει στην ομαλή ένταξη τους στην αγορά εργασίας μέσω της απόκτησης πολύτιμης εργασιακής εμπειρίας.

Κατά την διάρκεια του Μεταλυκειακού Έτους – Τάξη Μαθητείας αποφοίτων ΕΠΑ.Λ., οι μαθητευόμενοι συνδυάζουν την εκπαίδευση στον εργασιακό χώρο με το πρόγραμμα μάθησης στην εκπαιδευτική δομή και οδηγούνται στην πιστοποίηση των γνώσεων τους μετά από εξετάσεις σε συγκεκριμένη ειδικότητα. Ο θεσμός της Μαθητείας αποτελεί ένα σημαντικό εργαλείο για την επιτυχή ένταξη των νέων στην αγορά εργασίας και έχει μεγάλη απήχηση στους φορείς τόσο του ιδιωτικού όσο και του δημοσίου τομέα.

Κατά την περίοδο 2025-2026, το Υπουργείο Παιδείας, Θρησκευμάτων και Αθλητισμού θα υλοποιήσει το Μεταλυκειακό έτος – Τάξη Μαθητείας αποφοίτων ΕΠΑ.Λ. στις ειδικότητες που παρουσιάζονται στον παρακάτω πίνακα.

|  |
| --- |
| Ειδικότητες Μεταλυκειακού Έτους – Τάξη Μαθητείας ΕΠΑ.Λ. |
| 1 | Αισθητικής Τέχνης |
| 2 | Βοηθός Βρεφονηπιοκόμων |
| 3 | Βοηθός Ιατρικών – Βιολογικών Εργαστηρίων |
| 4 | Βοηθός Νοσηλευτή |
| 5 | Βοηθός Οδοντοτεχνίτη |
| 6 | Βοηθός Φαρμακείου |
| 7 | Βοηθός Φυσικοθεραπευτή |
| 8 | Γραφικών Τεχνών  |
| 9 | Κομμωτικής Τέχνης |
| 10 | Τεχνικός Ανθοκομίας και Αρχιτεκτονικής Τοπίου |
| 11 | Τεχνικός Δομικών Έργων και Γεωπληροφορικής |
| 12 | Τεχνικός Εγκαταστάσεων Ψύξης, Αερισμού και Κλιματισμού |
| 13 | Τεχνικός Εφαρμογών Πληροφορικής |
| 14 | Τεχνικός Η/Υ και Δικτύων Η/Υ |
| 15 | Τεχνικός Ηλεκτρολογικών Συστημάτων, Εγκαταστάσεων και Δικτύων |
| 16 | Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών |
| 17 | Τεχνικός Μηχανολογικών Εγκαταστάσεων και Κατασκευών |
| 18 | Τεχνικός Οχημάτων |
| 19 | Τεχνικός Τεχνολογίας Τροφίμων και Ποτών |
| 20 | Τεχνικός Φυτικής Παραγωγής |
| 21 | Υπάλληλος Αποθήκης και Συστημάτων Εφοδιασμού (logistics) |
| 22 | Υπάλληλος Διοίκησης και Οικονομικών Υπηρεσιών  |
| 23 | Υπάλληλος Τουριστικών Επιχειρήσεων |

Παρακαλούνται όσοι ενδιαφέρονται να απασχοληθούν στο Δήμο Μινώα Πεδιάδας και διαθέτουν τις παραπάνω ειδικότητες, όπως επικοινωνήσουν στο τηλέφωνο 28913-40335 προκειμένου να εκδηλώσουν το ενδιαφέρον και την ειδικότητα τους.